Orba

Orba alebo oranie je najstaršia a najčastejšie vykonávaná operácia základnej prípravy pôdy, pri ktorej sa pôda premieša, rozdrobí, obráti a nakyprí. Pozemky sa orú jeden až dvakrát ročne na všetkých obrábaných pôdach s kultúrnymi rastlinami. Základným nástrojom na orbu v moderných podnikoch s rastlinnou výrobou je pluh.

Význam orby 
Obracanie pôdneho odvalu – vrchná časť ornice sa premiestňuje na dno brázdy a spodná časť na povrch.
Zapracovanie rastlín a burín, ktoré vzišli po podmietke – zapracúvajú sa aj organické a priemyselné hnojivá, prípadne zelené hnojivá a všetky pozberové zvyšky, ktoré neboli zapravené pri podmietke.
Obracaním pôdneho odvalu sa ničia rastlinní škodcovia a choroby – na dne brázdy majú minimálne podmienky pre život.

Typy orby 
Letná orba – strnisková – prvá orba po podmietke alebo po zbere predplodín. Využíva sa pred sejbou zelených hnojív a kŕmnych plodín. Hĺbkové rozmedzie 12 – . Horná hranica () orby sa využíva pre ľahké pôdne druhy a spodná () pre ťažšie pôdy. Zabraňuje vzlínaniu vody, pretože sa nasledovnými pôdnymi prácami rozrušujú pôdne kapiláry (bránením alebo valcovaním).

Stredná orba – predsejbová – všeobecne najčastejší druh orby. Hĺbka: 18 – . Využíva sa 3 až 5 týždňov pred ozimnou sejbou. Zapracúvajú sa organické, priemyselné hnojivá (fosforečné, dusikaté, draselnaté, nie však vápenaté) a maštaľný hnoj.

Hlboká orba – jesenná – vykonáva sa približne do stredu novembra (do zamrznutia pôdy). Je to príprava pre sejbu jarín. Hĺbka: 24 – .

Veľmi hlboká orba – jesenná – zväčša sa vykonáva pre okopaniny (napr. cukrová repa), a hlboko zakoreňujúce rastliny (napr. lucena siata, ďatelina lúčna). Hĺbka: 30 – .

Jarná orba – náhradná – využíva sa iba v krajných prípadoch, kedy sa nestihla vykonať jesenná orba. Nevýhodou je strata pôdnej vlahy zo zimných mesiacov, ktorá sa otvorením pôdy postupne vyparí. Preto sa používa hĺbka 15 – . Považuje sa za nežiaducu orbu.

Podrývanie – drobí sa nepriepustná vrstva ornice, umožňuje lepšie odtekanie dažďovej vody do spodných vôd a zároveň sa zlepšuje kapilárne vzlínanie pôdy. Raz za 3 – 4 roky.

Rigolovanie – využíva sa pri zakladaní špeciálnych honov. (chmelnice, ovocné sady, vinice) Do hĺbky 50 –  sa zapravuje úrodná vrstva ornice, hnojivá a maštaľný hnoj. Zvyšuje sa množstvo živín pre hlboké korene.

Pozri aj 
 oradlo
 pluh

Iné projekty

Externé odkazy 
 
 AgroServer

Poľnohospodárstvo